DĖL PIRKIMO SĄLYGŲ PAAIŠKINIMO

VšĮ Lietuvos nacionalinis radijas ir televizija (toliau – Perkančioji organizacija arba LRT) vykdo supaprastintą LRT transliuojamos produkcijos archyvavimo paslaugų pirkimą atviro konkurso būdu (pirkimo Nr. 1997798).

Informuojame, kad Perkančioji organizacija 2025 m. balandžio 8 d. CVP IS susirašinėjimo priemonėmis gavo klausimą dėl Pirkimo sąlygų. LRT viešųjų pirkimų komisija (toliau – Komisija), išnagrinėjo gautą klausimą ir teikia atsakymą, t.y. paaiškina Pirkimo sąlygas:
	Nr.

	Atsakymo pateikimo data

	Klausimas*

	Atsakymas

	1.
	2025-04-10
	Prašome pakeisti Pirkimo sąlygų 8 priedo 1 reikalavime nurodytą patirtį: „Bent 1 (vieną) audiovizualinių kūrinių – televizijos ir/ar radijo programų archyvavimo paslaugų sutartį...“ 
į:
„Bent 1 (vieną) archyvavimo paslaugų sutartį,...“
Šis pakeitimas leistų dalyvauti įmonėms, teikiančioms įvairesnio turinio archyvavimo paslaugas, taip išplečiant tiekėjų ratą ir didinant konkurenciją. Atsižvelgiant į tai, kad audiovizualinių kūrinių archyvavimas yra nišinė paslauga, platesni reikalavimai leistų pritraukti daugiau kvalifikuotų tiekėjų, tuo tarpu esama formuluotė nepagrįstai riboja konkurenciją.
	Perkančioji organizacija informuoja, kad Lietuvos Respublikos viešųjų pirkimų įstatymo 47 str. 1 dalyje numatyta, kad: „Perkančioji organizacija privalo išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, todėl ji turi teisę skelbime apie pirkimą ar kituose pirkimo dokumentuose nustatyti būtinus kandidatų ar dalyvių kvalifikacijos reikalavimus <...>“. Paaiškiname, kad Perkančioji organizacija siekia atsirinkti kompetentingus tiekėjus, kurie būtų pajėgūs suteikti netipinio pobūdžio archyvavimo paslaugas. Archyvuojant video turinį reikalingos specifinės kompetencijos, kad tiekėjas peržiūrinėdamas vaizdo įrašus gebėtų atpažinti ir pažymėti svarbias vietas turinyje, t.y. vaizdo stebėjimo metu fiksuotų kurią minutę ir sekundę rodomas archyvui aktualus dalykas - atpažįstamas objektas, rodomas žmogus, vietovė, aprašomas kontekstas ir pan. Pvz. žiūrint lengvosios atletikos varžybas turi būti sužymima kurią sekundę prasideda 100 m. bėgimas, kas dalyviai, tada pažymimas finišas ir nugalėtojai, kada persijungia vaizdas į kitą rungtį ir kas vyksta (tarkim konkretus sportininkas meta diską) ir panašiai. Todėl praplečiant kvalifikacijos reikalavimą pagal Jūsų siūlymą, jis tampa ne visai susijęs su pirkimo objektu, kadangi veiklos dokumentų, sąskaitų, personalo bylų ir panašių dokumentų archyvavimas yra kitokio pobūdžio paslaugos. 
Atsižvelgiant į tai kas išdėstyta, informuojame, kad Perkančioji organizacija nekeis Pirkimo sąlygų 8 priedo 1 punkte nurodyto reikalavimo.


* Tiekėjo pateiktas tekstas nėra redaguotas.
